O čia - mūsų šeima



***Šiame skyriuje išmoksi***

Kaip supažindinti

*Prašom susipažinti. Čia mano brolis.*

*Čia mano šeima.*

Kaip pasiteirauti apie kito šeimą

Kaip pakalbėti apie savo šeimą

*Ar čia tavo sesuo?*

*Koks tavo sesers vardas?*

*Mano sesers vardas – Lina.*

*Ar tu turi brolių ar seserų?*

*Taip, aš turiu du brolius ir seserį.*

*Kiek brolių tu turi?*

*Aš turiu du brolius.*

Kaip pakalbėti apie savo pomėgius

Kaip paklausti apie kito pomėgius

*Aš mėgstu šokti. O tu?*

*Aš nemėgstu šokti. Aš mėgstu žaisti krepšinį.*

*62-63 psl.*

POKALBIAI:

1 pokalbis: 0:00 – 1:43

**1.** Du kartus paklausykite pokalbio. Atsakykite į klausimus.

*1. Kas kalba?*

*2. Kokie Lietuvos kunigaikščių vardai yra populiarūs Lietuvoje?*

*3. Kokie Vakario ir Rasos brolio ir sesers vardai?*

*4. Kokie Rasos ir Vakario tėvų vardai?*

*5. Kokie jūsų šeimos narių vardai?*

**2.** Perskaitykite pokalbį vaidmenimis.

*Rasa:* Helena, čia mano brolis Vakaris.

*Vakaris:* Labas. Vakaris.

*Helena:* Labas. Aš Helena. Tavo vardas labai įdomus!

*Vakaris:* Lietuvoje labai populiarūs seni Lietuvos kunigaikščių vardai: Vytautas,

Gediminas, Mindaugas, bet mano vardas šiuolaikiškas.

*Rasa:* Mūsų tėveliai mėgsta šiuolaikiškus vardus. Vienas brolis – Vakaris, kitas – Ąžuolas,

aš – Rasa, sesuo – Saulė.

*Helena:* Labai gražūs vardai, Rasa! O kokie jūsų tėvų vardai?

*Rasa:* Mūsų mamos vardas Jūratė, o tėvelio – Kastytis. Yra legenda apie Jūratę ir Kastytį,

apie meilę ir gintaro kilmę.

*Helena:* Skaičiau šią gražią legendą. Ji yra mano lietuvių kalbos vadovėlyje.

**2 pokalbis** 1:43 -2:38

**1.** Du kartus paklausykite pokalbio. Atsakykite į klausimus.

*1. Kas kalba?*

*2. Kas yra Draženas?*

*3. Koks yra Draženas?*

*4. Kaip kalba Draženas?*

**2.** Klausykite ir sakykite praleistus žodžius ar sakinius.

**3.** Perskaitykite pokalbį vaidmenimis.

*Katia:* Marija, ar tas aukštas vaikinas yra tavo brolis?

*Marija:* Taip, Katia, tai Draženas. Nori susipažinti?

*Katia:* Taip. Ar jis kalba lietuviškai arba rusiškai?

*Marija:* Taip, labai gerai kalba ir lietuviškai, ir rusiškai. Draženai, čia mano draugė Katia.

*Draženas:* Draženas.

*Katia:* Katia.

64 psl.